Hej Bolius

jeg har læst at papiruld og træfiber har en højere kapacitet til varmelagring.  
 Er det indregnet i lambdaværdien for de pågældende materialer, og hvis ikke, hvor meget effekt kan man så påregne?

VH Lars K


Papiruld og træfiber isolering har højere varmekapacitet - hvad betyder det i praksis?
Hej KLLars K  
  
 Det er rigtigt at isolering af cellulosefibre har en større varmekapacitet end andre isoleringstyper som fx mineraluld. Varmekapaciteten kan have påvirkning for indeklimaet, men har ikke noget med lambda-værdien at gøre. Det kan dog godt have indflydelse på energiforbruget, hvorfor det også er en faktor der kan beregnes.

Lambda-værdien (λ) angiver, hvor godt et bestemt materiale leder varme. Varmeledningsevnen er et udtryk for, hvor mange watt, der tabes pr. meter af et givent materiale ved 1 grads forskel mellem udetemperaturen og indetemperaturen. Jo højere λ-værdi, jo bedre er materialet til at lede varme, og jo lavere λ-værdi, jo bedre isolerer materialet.

Læs mere her: [Isolering og varmetab](https://www.bolius.dk/isolering-og-varmetab-17834)

Har du brug for en beregning, skal du tage kontakt til en byggerådgiver fx en bygningskonstruktør.

